## Uputa o obračunu i uplati posebnog poreza na dobit pravnih i fizičkih osoba

### NN 91/1992 (31.12.1992.), Uputa o obračunu i uplati posebnog poreza na dobit pravnih i fizičkih osoba

# MINISTARSTVO FINANCIJA

Na temelju članka 21a. stavak 3. Zakona o neposrednim porezima ("Narodne
novine", br. 19/90. 28/90. 14/91, 73/91. i 40/92), ministar financija
donosi

## UPUTU

### o obračunu i uplati posebnog poreza na dobit pravnih i fizičkih osoba

1. Pravne i fizičke osobe koje ostvaruju dobit i/ili kapital iz financijskih
transakcija koje proizlaze iz posebnog položaja moraju obračunavati i plaćati
posebni porez na dobit, prema obrascu PD-1 koji je sastavni dio ove upute.
Ovaj porez se plaća za razdoblje od 1. VII-31. XII.1992. godine bez obzira
na rezultat poslovanja.

2. Osnovicu za obračun posebnog poreza na dobit čini dobit:

a) po osnovi kreditnog odnosa izmedu pravne i fizičke osobe i/ili između
pravnih osoba, osim banaka i financijskih organizacija ostvarena razlika
izmedu eskontne stope Narodne banke Hrvatske i ugovorene kamatne stope.

Ako je ugovorena kamatna stopa manja od eskontne stope Narodne banke
Hrvatske tada korisnik kredita obračunava i plaća posebni porez na dobit
(iznos se unosi pod redni broj 1. obrasca PD-1).

Korisnik kredita mora kod izračuna ostvarene razlike za svaki mjesec
koristiti objavljenu eskontnu stopu Narodne banke Hrvatske i primjenjivati
je za ugovoreno vrijeme kreditnog odnosa.

b) ako pravna i fizička osoba nenamjenski koristi reeskontni kredit
plaća poseban porez na dobit od osnovice, koju čini iznos kamate po tom
kreditu (iznos se iskazuje na rednom broju 2. obrasca PD-1).

c) pravne i fizičke osobe koje ostvare sredstva po osnovi premija, regresa,
kompenzacija, naknada i sl., a nenamjenski ih koriste ili nisu imale pravo
na ta sredstva iskazuju poreznu osnovicu pod rednim brojem 3. obrasca PD-1.

d) pravne osobe koje su ostvarile dobit od preprodaje deviza i deviznog
prava iznad objavljenog ili istaknutog tečaja (šticung) prikazuju osnovicu
za obračun posebnog poreza na dobit pod rednim brojem 4. obrasca PD-1.

e) pravne i fizičke osobe na rednom broju 5. obrasca PD-1 prikazuju
temeljem kreditnog odnosa iznos razlike ugovorene kamatne stope i zatezne
kamatne stope u slučaju kada je ugovorena kamatna stopa veća od zatezne.

3. Stopa posebnog poreza na dobit prema članku 4. stavak 1. Zakona o
pripadnosti javnih prihoda Republici Hrvatskoj i jedinicama lokalne samouprave
i stopama republičkih poreza ("Narodne novine", br. 73/91, 18/92,
40/92. i 54/92), iznosi 35%.

4. Posebni porez na dobit prema odredbama Zakona o neposrednim porezima
i ovoj uputi moraju obračunavati i plaćati pravne i fizičke osobe koje
imaju sjedište ili prebivalište na području Republike Hrvatske i pravne
i fizičke osobe koje imaju sjedište ili prebivalište izvan teritorija Republike
Hrvatske, a u Republici Hrvatskoj su ostvarili dobit i/ili kapital iz financijskih
transakcija.

5. Pravne osobe i dijelovi inozemnih pravnih osoba moraju Službi društvenog
knjigovodstva Hrvatske predati obrazac PD-1 kao prilog uz godišnji obračun,
fizičke osobe koje samostalno obavljaju djelatnost kao i građani koji su
ostvarili dobit i/ili kapital iz financijskih transakcija moraju općinskoj
upravi prihoda predati obrazac PD-1 prema sjedištu radnje odnosno mjestu
prebivališta u roku određenom za predaju godišnjeg obračuna.

6. Ova uputa stupa na snagu danom objave u "Narodnim novinama".

Klasa: 410-01/92-01/341

Urbroj : 513-07/92-1

Zagreb, 30. prosinca 1992.

Ministar financija

**dr. Zoran Jašić, v. r.**

OBRAZAC PD-1

```

ŠIFRA DJELATNOSTI___________________________________________

NAZIV PRAVNE OSOBE ILI IME I PREZIME
FIZIČKE OSOBE________________________________________________

SJEDI(TE PRAVNE ILI
FIZIČKE OSOBE (ADRESA)_____________________________________

                                OBRAČUN
posebnog poreza na dobit, danak 21a. Zakone o neposrednim porezima za razdoblje od _______________________ do _________________ 19______

A. UTVRĐIVANJE OSNOVICE - u hrvatskim dinarima -
__________________________________________________________________________________
Redni
broj                                    Elementi                                Iznos
__________________________________________________________________________________
1.      Ostvarena dobit po osnovi kreditnog od-
        nosa izmedu pravne i fizičke osobe i/ili
        pravnih osoba osim banaka i drugih fi-
        nancijskih organizacija
__________________________________________________________________________________
2.      Ukupno plaćene kamate po osnovi ne-
        namjenskih korištenja reeskontnfh kredita
__________________________________________________________________________________
3.      Ukupan iznos nenamjenskog korištenja
        prava na premije, regrese, kompenzaci-
        je, naknade i sl.
__________________________________________________________________________________
4.      Preprodaja deviza i prava iznad objav-
        ljenog ili istaknutog tečaja - ostvarena
        razlika (šticung)
__________________________________________________________________________________
5.      Naplaćene kamate iznad stopa zatezne
        kamate
__________________________________________________________________________________
6.      Osnovica za obračun posebnog poreza
        na dobit
__________________________________________________________________________________

B. OBRAČUN POSEBNOG POREZA NA DOBIT
__________________________________________________________________________________
7.      Stopa poreza
__________________________________________________________________________________
8.      Iznos poreza
        (osnovica red. br. 6 puta stopa)/100
__________________________________________________________________________________
9.      Plaćeni iznosi
__________________________________________________________________________________
10.     Razlika za uplatiti
__________________________________________________________________________________
11.     Razlika za povrat
__________________________________________________________________________________

U______________________19_______                        ODGOVORNA OSOBA
                                                                PRAVNE OSOBE ILI
                                                                FIZIČKA OSOBA

                                                                M.P.___________________
```

Uputa, NN 91/1992-2387